শেখ হাসিনার পঞ্চম অভিষেক

**[[বাংলাদেশের প্রধানমন্ত্রী]] হিসেবে [[শেখ হাসিনা|শেখ হাসিনার]] পঞ্চম অভিষেক** হয়েছিল ১১ জানুয়ারী ২০২৪ সালে, হাসিনাকে ২০২৪ সালের বাংলাদেশের সাধারণ নির্বাচনে বিজয়ী ঘোষণা করার পর।   রাষ্ট্রপতি মোহাম্মদ শাহাবুদ্দিন তাকে শপথ গ্রহণ করান। পঞ্চম হাসিনা মন্ত্রণালয় গঠিত হয়। দ্বাদশ জাতীয় সংসদও গঠিত হয়। কিন্তু সরকার গঠনের ছয় মাসের মধ্যে সরকারি চাকরিতে ৫৬% কোটা পুনর্বহাল নিয়ে ব্যাপক সমালোচনা হয় এবং বৈষম্যবিরোধী আন্দোলনে তা রূপ নেয়। প্রথমে আন্দোলনটি কোটা সংস্কার আন্দোলনে সীমাবদ্ধ থাকলেও, ১৬ জুলাই রংপুরের বেগম রোকেয়া বিশ্ববিদ্যালয়ের ছাত্র আবু সাঈদ কে প্রকাশ্যে পুলিশের গুলিতে হত্যার ঘটনায় সারাদেশে বিক্ষোভ ছড়িয়ে পড়ে। এরপর আরও একাধিক ছাত্র-জনতাকে হত্যার ঘটনায় জনগণ ফুসলে ওঠে। সরকার কারফিউ জারি করে, ইন্টারনেট শাট ডাউন করা হয়। হত্যাকাণ্ডের ঘটনা বাড়তে বাড়তে প্রায় ১৫০০-এর অধিক ছাড়িয়ে যায়, যা জুলাই গণহত্যা নামে পরিচিত। ৩ আগস্ট কেন্দ্রীয় শহীদ মিনার থেকে বৈষম্যবিরোধী ছাত্র আন্দোলন-এর আহ্বায়ক নাহিদ ইসলাম সরকার পতনের এক দফা দাবি জানান এবং অসহযোগ আন্দোলনের ঘোষণা দেন । ৫ই আগস্ট ছাত্রদের পক্ষ থেকে লং মার্চ টু ঢাকা কর্মসূচি ঘোষণা করা হয়। এর ফলে লাখো ছাত্র জনতা ঢাকা শহরে প্রবেশ করে এবং শেখ হাসিনার সরকারি বাসভবন গণভবন অভিমুখে যাত্রা শুরু করে। ৫ আগস্ট ছাত্র-জনতার অভ্যুত্থান-এর মধ্য দিয়ে হাসিনা সরকারের পতন ঘটে এবং তিনি দেশ ছেড়ে পালিয়ে ভারতে আশ্র‍য় নেন।  ৮ আগস্ট মুহাম্মদ ইউনূস অন্তর্বর্তীকালীন সরকারের প্রধান উপদেষ্টা হিসেবে শপথ গ্রহণ করেন। দেশ ত্যাগ করে ভারতে আশ্রয় গ্রহন করার পর শেখ হাসিনা বর্তমানে  ভারতে আছেন। মানবতাবিরোধী অপরাধে আন্তর্জাতিক অপরাধ ট্রাইবুনালের রায়ে তিনি এখন মৃত্যুদণ্ডপ্রাপ্ত আসামী।

## পটভূমি

২০২৪ সালের ৭ জানুয়ারী, আওয়ামী লীগ ২০২৪ সালের নির্বাচনে জয়লাভ করে। তারা জাতীয় পার্টির জিএম কাদেরের নেতৃত্বে বিরোধীদের পরাজিত করে। আওয়ামী লীগ ২১৬টি আসনে জয়লাভ করে এবং বিরোধী দল মাত্র ১১টি আসন পায়।  নির্বাচনটি অবশ্য বাংলাদেশের সব প্রধান রাজনৈতিক দল বর্জন করেছিল।  নির্বাচনে শুধুমাত্র ৪১% ভোটার উপস্থিতি ছিল, যা গত নির্বাচনের তুলনায় ৩৮ হ্রাস পেয়েছে।   আওয়ামী লীগের বিরুদ্ধে বিরোধী দল গঠনের অভিযোগ উঠেছে।  দ্বাদশ জাতীয় সংসদ গঠিত হয়। তারা ৩০ জানুয়ারী তাদের প্রথম অধিবেশন অনুষ্ঠিত হয় 

## ফলাফল

### হিংসা
নির্বাচনের পর সহিংসতার ঘটনা ঘটে।  এই সহিংসতা শেষ পর্যন্ত প্রতিবাদে রূপ নেয়।

### প্রতিবাদের সূচনা

জুলাই মাসে কোটা পদ্ধতি সংস্কারের জন্য বিক্ষোভ শুরু হয়।  সরকার বিক্ষোভ দমনের জন্য জুলাইয়ের গণহত্যা শুরু করে। আবু সাঈদের মৃত্যু বিক্ষোভ আরও বাড়িয়ে দেয়।  আন্দোলনকারীরা কোটা পদ্ধতি বাতিলের দাবি জানান। 

### অসহযোগ আন্দোলনের সূচনা

আন্দোলনকারীরা ৩ আগস্ট অসহযোগ আন্দোলন ঘোষণা করে,  ৪ আগস্ট, সরকার বিক্ষোভ থামানোর জন্য কারফিউ বহাল রাখার চেষ্টা করেছিল।  কিন্তু বিক্ষোভকারীরা কারফিউ মেনে নেয়নি। তারা ঢাকার দিকে অগ্রসর হয়। এসময় কেবল বিক্ষুব্ধ জনতা নয় বরং অনেক ধরনের গোষ্ঠীও এ আন্দোলনের সুযোগ নেয়। যার৷ ফলে আন্দোলন আরো বেগবান হয়ে যায়।

### [[শেখ হাসিনার পদত্যাগ|হাসিনার পদত্যাগ]]
৫ আগস্ট, সেনাবাহিনী শেখ হাসিনাকে আল্টিমেটাম দেয়, যিনি তাকে পদত্যাগ করতে বলেছিলেন। হাসিনা অনুরোধ মেনে নিয়ে পদত্যাগ করেন। এরপর তিনি হেলিকপ্টারে করে ভারতে পালিয়ে যান।  পরে ওই দিন বিকেল ৩টায় সেনাপ্রধান ওয়াকের-উজ-জামান ঘোষণা করেন যে একটি অন্তর্বর্তী সরকার গঠন করা হবে।  এরপর বিক্ষোভকারীরা গণভবনে তার বাসভবনে লুটপাট চালায়।  তারা জাতীয় সংসদেও হামলা চালায়।   গত ৬ আগস্ট রাষ্ট্রপতি মোহাম্মদ শাহাবুদ্দিন সংসদ ভেঙে দেন।  এর মাধ্যমে হাসিনা মন্ত্রণালয়ের অবসান ঘটে। ৮ আগস্ট, নোবেল শান্তি বিজয়ী মুহাম্মদ ইউনূস অন্তর্বর্তী সরকারের প্রধান উপদেষ্টা হিসেবে শপথ নেন। 

## নোট

## তথ্যসূত্র

বিষয়শ্রেণী:জানুয়ারি ২০২৪-এ বাংলাদেশের ঘটনা
বিষয়শ্রেণী:শেখ হাসিনার প্রধানমন্ত্রিত্ব
বিষয়শ্রেণী:অভিষেক
বিষয়শ্রেণী:২০২৪-এ বাংলাদেশ জাতীয় সংসদ নির্বাচন